ভৌগোলিক অবস্থান ও প্রাকৃতিক কারণেই সিলেট বৃষ্টিপ্রবণ এলাকা। সেই হিসেবে এখানে ক্রিকেট ম্যাচ অনুষ্ঠানের ক্ষেত্রে সবচেয়ে বড় চ্যালেঞ্জ ছুড়ে দিতে পারে বৃষ্টি বিড়ম্বনা। তবে ভেন্যু ম্যানেজার জানিয়েছেন, ‘বৃষ্টি নিয়ে শঙ্কার কোনো কারণ থাকছে না। কেননা, সিলেট ক্রিকেট স্টেডিয়ামের মাঠ ও ড্রেনেজ সিস্টেমকে এমনভাবে সংস্কার করা হচ্ছে; যাতে করে ভারী বর্ষণ হলেও মাত্র ২০ মিনিটেই মাঠকে শুকিয়ে খেলার উপযোগী করা সম্ভব হবে।’